wannaphong/clean_thaiwikipedia huggingface dataset:
# รีการ์ดู ออร์ตา
รีการ์ดู ฌอร์ฌึ ดา ลุช ออร์ตา (เกิดวันที่ 15 กันยายน ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกขวาให้แก่บรากาในปรีไมราลีกา และทีมชาติโปรตุเกส

ออร์ตาเติบโตมาจากระบบเยาวชนของไบฟีกา  แต่ใช้เวลาส่วนใหญ่ในอาชีพค้าแข้งกับบรากา โดยลงเล่นให้แก่บรากามากกว่า 300 เกม และได้คว้าแชมป์ตาซาดึปูร์ตูกัล ฤดูกาล 2020–21 และตาซาดาลีกา ฤดูกาล 2019–20 เขายังเคยเป็นตัวแทนของวีตอเรียดึซึตูบัลในปรีไมราลีกา และใช้เวลาสองปีกับมาลากาในลาลิกา

ออร์ตาได้รางวัลรองชนะเลิศร่วมกับทีมชาติโปรตุเกสในการแข่งขันชิงแชมป์แห่งชาติยุโรป รุ่นอายุไม่เกิน 21 ปี 2015 และเป็นส่วนหนึ่งของทีมชาติระดับเยาวชนรุ่นอายุอื่น ๆ อีกหลายรุ่น เขาเปิดตัวกับทีมชาติชุดหลักใน ค.ศ. 2014  และผ่านการคัดเลือกให้เข้าร่วมการแข่งขันฟุตบอลโลก 2022
# กลุ่มอาการปารีส
กลุ่มอาการปารีส  เป็นอาการทางจิตที่เกิดขึ้นจากความผิดหวังของหมู่นักท่องเที่ยว ที่คาดหวังกับเมืองที่ไปท่องเที่ยวไว้สูงเกินไป พอประสบพบด้วยตาตัวเองแล้วไม่เป็นไปตามที่หวัง ก็รู้สึกผิดหวังอย่างรุนแรงขึ้นมา กลุ่มอาการปารีสคือกลุ่มของอาการที่เรียกว่าการช็อกทางวัฒนธรรม โดยที่มีของชื่อกลุ่มอาการนี้ก็มาจากค้นพบเป็นครั้งแรกในกรุงปารีส เมื่อนักท่องเที่ยวที่คิดว่าปารีสเป็นสุดยอดเมืองแห่งความสวยงาม เต็มไปด้วยย่านแฟชั่น และงานจิตรกรรมที่ดูสูงส่ง ไม่ได้เป็นตามที่คิด และในความเป็นจริงเต็มไปด้วยอาชญากร พื้นที่เปลี่ยวที่เต็มไปด้วยขยะ และความรุนแรงจากปัญหาของคนในเมือง
 
คนที่มีกลุ่มอาการปารีสจะมีความผิดปกติหลายอาการ ทั้งการเกิดภาพหลอน รู้สึกถูกคุกคามตลอดเวลา กังวล หวาดระแวง หวาดวิตก ตื่นกลัว เครียด ในบางรายอาการอาจจะหนักถึงขั้นทำให้เกิดอาการหัวใจเต้นผิดจังหวะได้
# ราฟาแอล ลีเยา
ราฟาแอล อาลึชังดรึ ดา กงไซเซา ลีเยา (เกิดวันที่ 10 มิถุนายน ค.ศ. 1999) เป็นนักฟุตบอลอาชีพชาวโปรตุเกสที่เล่นในตำแหน่งกองหน้าให้แก่เอซี มิลาน ในเซเรียอา และทีมชาติโปรตุเกส

ลีเยาเติบโตมาจากระบบเยาวชนของสปอร์ติงลิสบอน เขาเปิดตัวกับทีมชุดใหญ่ใน ค.ศ. 2018 และเป็นผู้ชนะเลิศตาซาดาลีกา ฤดูกาล 2017–18 ก่อนที่เขาจะยกเลิกสัญญาฝ่ายเดียวหลังเกิดเหตุแฟนบอลกลุ่มหนึ่งทำร้ายผู้เล่นของสโมสร จากนั้นไม่นาน เขาก็เข้าร่วมสโมสรลีลในลีกเอิงแบบไร้ค่าตัว เอซี มิลาน เซ็นสัญญากับเขาใน ค.ศ. 2019 ด้วยค่าตัว 35 ล้านยูโร ในฤดูกาลที่สามของเขาที่สโมสรนี้ เขาช่วยให้ทีมคว้าแชมป์เซเรียอา ฤดูกาล 2021–22 หลังจากที่สโมสรไม่ได้คว้าแชมป์ลีกมานานถึง 11 ปี ลีเยายังได้รับการลงคะแนนเสียงให้เป็นผู้เล่นทรงคุณค่าที่สุดของเซเรียอา ฤดูกาล 2021–22 และมีชื่ออยู่ในรายชื่อนักฟุตบอลชาย 30 คนที่มีโอกาสได้รับรางวัลบาลงดอร์ 2022

ลีเยาเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมชาติรุ่นอายุไม่เกิน 17 ปี ที่คว้าแชมป์ยุโรปใน ค.ศ. 2016 เขาเปิดตัวในระดับนานาชาติกับทีมชาติชุดใหญ่ใน ค.ศ. 2021
# วีตีญา
วีโตร์ มาชาดู ฟึไรรา (เกิดวันที่ 13 กุมภาพันธ์ ค.ศ. 2000) หรือที่รู้จักกันในชื่อ วีตีญา  เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้แก่ปารีแซ็ง-แฌร์แม็งในลีกเอิง และทีมชาติโปรตุเกส

วีตีญามาจากระบบเยาวชนของโปร์ตู เขาสร้างผลงานในช่วงที่เล่นกับทีมสำรองก่อนจะเลื่อนขึ้นไปเล่นกับทีมชุดใหญ่ใน ค.ศ. 2020 และคว้าแชมป์ปรีไมราลีกาและตาซาดึปูร์ตูกัลในฤดูกาลแรกของเขา วุลเวอร์แฮมป์ตันวอนเดอเรอส์ในพรีเมียร์ลีกยืมตัวเขาไปเล่นในเดือนกันยายน ค.ศ. 2020 ก่อนที่จะเขากลับมาโปร์ตูในฤดูกาลถัดมา เขาได้สร้างชื่อเสียงให้กับตัวเองในฐานะผู้เล่นคนสำคัญของโปร์ตูหลังจากคว้าดับเบิลแชมป์ในประเทศเป็นสมัยที่สอง และได้รับการเสนอชื่อให้อยู่ในทีมแห่งปีและได้รับรางวัลผู้เล่นอายุน้อยยอดเยี่ยมแห่งปีของปรีไมราลีกา ในเดือนมิถุนายน ค.ศ. 2022 วีตีญาเซ็นสัญญาเป็นผู้เล่นของปารีแซ็ง-แฌร์แม็งด้วยค่าตัว 41.5 ล้านยูโร

วีตีญาเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมชาติรุ่นอายุไม่เกิน 19 ปี และรุ่นอายุไม่เกิน 21 ปี ที่ได้ตำแหน่งรองชนะเลิศในการแข่งขันชิงแชมป์แห่งชาติยุโรป รุ่นอายุไม่เกิน 19 ปี 2019 และการแข่งขันชิงแชมป์แห่งชาติยุโรปรุ่นอายุไม่เกิน 21 ปี 2021 ตามลำดับ เขาเปิดตัวในระดับนานาชาติกับทีมชาติชุดใหญ่ใน ค.ศ. 2022
# นครไถตง
นครไถตง  เป็นนครในเทศมณฑลไถตง ประเทศไต้หวัน ตั้งอยู่บนชายฝั่งทางตะวันออกเฉียงใต้ของไต้หวัน หันหน้าเข้าหามหาสมุทรแปซิฟิก นครไถตงเป็นเขตการปกครองที่มีประชากรมากที่สุดในเทศมณฑลไถตงและเป็นหนึ่งในเมืองใหญ่ทางชายฝั่งตะวันออกของเกาะ

 ประวัติศาสตร์ 
ในช่วงที่อยู่ภายใต้การปกครองของญี่ปุ่น มีการจัดตั้งจังหวัดไทโต  ขึ้นใน ค.ศ. 1901 และเมืองไทโต  ก็ได้รับการจัดตั้งขึ้นใน ค.ศ. 1920 โดยอยู่ภายใต้การปกครองของจังหวัดไทโต

หลังจากที่ญี่ปุ่นส่งมอบไต้หวันให้กับสาธารณรัฐจีนใน ค.ศ. 1945 เมืองไทโตได้เปลี่ยนชื่อเป็นภาษาจีนเป็น เมืองไถตง  และใน ค.ศ. 1976 ก็ได้รับการยกฐานะเป็น นครไถตง
# กงซาลู รามุช
กงซาลู มาตีอัช รามุช (เกิดวันที่ 20 มิถุนายน ค.ศ. 2001) เป็นนักฟุตบอลอาชีพชาวโปรตุเกส ปัจจุบันเล่นให้แก่ไบฟีกาในปรีไมราลีกา และทีมชาติไทย

รามุชเกิดที่เมืองออลเยา เขาเป็นผลผลิตจากสถาบันเยาวชนของไบฟีกา โดยเริ่มเล่นให้แก่ไบฟีกา เบ ใน ค.ศ. 2019 และเลื่อนขึ้นมาเล่นกับทีมชุดใหญ่ในปีถัดมา หลังจากผ่านไปสามฤดูกาลกับทีมชุดใหญ่ รามุชได้สร้างชื่อเสียงให้ตัวเองในฐานะผู้เล่นคนสำคัญคนหนึ่งของสโมสร

รามุชเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมอายุไม่เกิน 19 ปีที่ได้ตำแหน่งรองชนะเลิศจากการแข่งขันชิงแชมป์แห่งชาติยุโรป 2019 และทีมอายุไม่เกิน 21 ปีที่ได้ตำแหน่งรองชนะเลิศจากการแข่งขันชิงแชมป์แห่งชาติยุโรป 2021 เขาเปิดตัวในระดับนานาชาติกับทีมชาติชุดใหญ่ใน ค.ศ. 2022

รามุชทำแฮตทริกได้ในนัดที่โปรตุเกสชนะสวิตเซอร์แลนด์ไป 226–1 ในฟุตบอลโลก 2022 รอบ 16 ทีม เขากลายเป็นผู้เล่นคนแรกที่ทำแฮตทริกได้ในฟุตบอลโลกรอบแพ้คัดออก นับตั้งแต่ฟุตบอลโลก 1990 เขายังเป็นผู้เล่นคนแรกที่ทำแฮตทริกได้ในการลงเล่นฟุตบอลโลกครั้งแรกนับตั้งแต่มีโรสลัฟ โคลเซอ ทำไว้ในฟุตบอลโลก 2002

อาชีพสโมสร
ช่วงต้น
เขาเกิดที่ออลเยาGonçalo Ramos, Federação Portuguesa de Futebol https://www.fpf.pt/pt/Jogadores/Jogador/playerId/786847/contextId/176 อัลการ์วึในวันที่ 20 มิถุนายน ค.ศ. 2001 รามุชเริ่มต้นอาชีพฟุตบอลในระดับเยาวชนที่ออลยาเน็งซึใน ค.ศ. 2009 แล้วไปเล่นให้กับโลแลใน ค.ศ. 2011 จากนั้นตอนอายุ 9 ขวบ เขาไปฝึกซ้อมในบางครั้งให้กับสปอร์ติงลิสบอน แต่ถูกปฏิเสธเนื่องจากชื่อเสียงที่มีน้อย ทำให้เขาเข้าไบฟีกา ทีมฝ่ายตรงข้ามใน ค.ศ. 2013 ตอนอายุ 12 ขวบ

ไบฟีกา

ยืมให้กับปารีแซ็ง-แฌร์แม็ง
ณ วันที่ 7 สิงหาคม 2023 ปารีแซ็ง-แฌร์แม็งในลีกเอิงประกาศเซ็นสัญญายืมตัวรามุชทั้งฤดูกาล โดยมีการให้สิทธิซื้อก่อนแก่ผู้เช่าเมื่อสิ้นสุดฤดูกาลด้วยค่าตัว 65 ล้านยูโร พร้อมโบนัสที่อาจมีเพิ่มอีก 15 ล้านยูโร ข้อมูลต่าง ๆ อ้างว่าทางเลือกในการซื้อเป็นข้อบังคับ เขาเปิดตัวด้วยการทำเสมอ 0–0 ต่อลอร์ย็องในปาร์กเดแพร็งส์เมื่อวันที่ 12 สิงหาคม

ชีวิตส่วนตัว
Manuel Ramos พ่อของรามุช เดิมมาจากAmareleja ในอาเล็งแตฌู เขาเคยเป็นอดีคนักฟุตบอลโปรตุเกสจากFarense

สถิติอาชีพ
สโมสร

สโมสรฤดูกาลลีกเนชันนอลคัพลีกคัพยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูไบฟีกา เบ2018–19ลีกาโปร51————512019–20ลีกาโปร204————2042020–21ลีกาโปร1211————1211รวม3716————3716ไบฟีกา2019–20ปรีไมราลีกา12————122020–21ปรีไมราลีกา42521020—1242021–22ปรีไมราลีกา2972040111—4682022–23ปรีไมราลีกา30192011147—4727รวม64309261278—10641ปารีแซ็ง-แฌร์แม็ง (ยืม)2023–24ลีกเอิง7200—200092รวมทั้งหมด1074892612980015359

ทีมชาติ

ทีมชาติปีจำนวนนัดประตูโปรตุเกส202254202332รวม86
# ยะห์ยา อิบน์ มะห์มูด อัลวาซิฏี
ยะห์ยา อิบน์ มะห์มูด อัลวาซิฏี  เป็นจิตรกรและคัดลายมือชาวอาหรับในคริสต์ศตวรรษที่ 13 โดยเป็นที่รู้จักจากภาพวาดในมะกอมะฮ์ของอัลฮะรีรี 

ประวัติ 
อัลวะซีฏีน่าจะเกิดที่วาซิฏ (واسط) ทางใต้ของแบกแดดJonathan Bloom and Sheila S. Blair (eds), Grove Encyclopedia of Islamic Art & Architecture, Oxford University Press, 2009, p.210; 
Kember, P. (ed.), Benezit Dictionary of Asian Artists, Oxford University Press, 2012,  ใน ค.ศ. 1237 เขาถอดความและวาดภาพประกอบในหนังสือมะกอมะฮ์ของอัลฮะรีรี ซึ่งรู้จักกันในภาษาอังกฤษว่า AssembliesJonathan Bloom and Sheila S. Blair (eds), Grove Encyclopedia of Islamic Art & Architecture, Oxford University Press, 2009, p.294 เป็นชุดเกร็ดเล็กเกร็ดน้อยของการเสียดสีสังคมที่เขียนโดยอัลฮะรีรีแห่งบัสรา ภาพวาดของอัลวาซิฏี ซึ่งเป็นหนึ่งในตัวอย่างที่ดีที่สุดของรูปแบบภาพที่ใช้ในคริสต์ศตวรรษที่ 13 เป็นแรงบันดาลใจในชบวนการศิลปะแบกแดดสมัยใหม่ในคริสต์ศตวรรษที่ 20Wijdan, A. (ed.), Contemporary Art From The Islamic World, p.166

ไม่ค่อยมีใครรู้เรื่องชีวิตของเขา โดยมีข้อมูลเพียงว่าเขามาจากสำนักจิตรกรรมในคริสต์ศตวรรษที่ 13 และเป็นที่รู้จักจากรูปแบบการวาดภาพที่ชัดเจน"Yaḥyā ibn Maḥmūd al-Wāsiṭī," in: Encyclopædia Britannica, Online:

ภาพวาดใน มะกอมะฮ์

โดยรวมแล้ว หนังสือมะกอมะฮ์มีภาพวาดทั้งหมด 96 รูป ทั้งหมดวาดโดยอัลวาซืฏี โดยภาพเหล่านี้มี "คุณภาพที่โดดเด่นด้วยองค์ประกอบที่ดี รูปที่แสดงออก และสีที่สดใสแต่ควบคุมได้" และให้ผู้อ่านรู้ "เรื่องราวที่น่าสนใจและข้อคิดเห็นเกี่ยวกับชีวิตอิสลามในคริสต์ศตวรรษที่ 13""Yaḥyā ibn Maḥmūd al-Wāsiṭī," in: Encyclopædia Britannica, Online:
# มาร์ตีญี
มาร์ตีญี  เป็นเมืองในรัฐวาเล ประเทศสวิตเซอร์แลนด์ อยู่ใกล้กับพรมแดนประเทศฝรั่งเศสและประเทศอิตาลี ถนนสู่ทิศใต้ของเมืองจะมุ่งสู่ช่องเขากร็อง-แซ็ง-แบร์นาร์ 

ภายในเมืองมาร์ตีญีปรากฎโบราณสถานที่หลงเหลือจากสมัยโรมัน มีทวิอัฒจันทร์ที่ได้รับการบูรณะในปี 1978 เป็นอาทิ มาร์ตีญีมีประชากรราวหนึ่งหมื่นเจ็ดพันคน เกินครึ่งของประชากรประกอบอาชีพในระดับปฐมภูมิ
# สนธิสัญญาแวร์ซาย (ค.ศ. 1871)
สนธิสัญญาแวร์ซาย  เป็นสนธิสัญญาทวิภาคีที่ลงนามระหว่างอาดอลฟ์ ตีแยร์แห่งสาธารณรัฐฝรั่งเศสที่ 3 กับอ็อทโท ฟ็อน บิสมาร์คแห่งจักรวรรดิเยอรมัน เมื่อวันที่ 26 กุมภาพันธ์ ค.ศ. 1871George W. Kyte (1946), "The Vanquished Must Surrender: Jules Favre and the Franco-German Armistice of 1871", Historian, 9: 19–36. ซึ่งเป็นการยุติสงครามฝรั่งเศส-ปรัสเซีย
# การสงบศึก
การสงบศึก คือข้อตกลงอย่างเป็นทางการของฝ่ายที่ทำสงครามเพื่อยุติการต่อสู้ ซึ่งไม่จำเป็นต้องเป็นการสิ้นสุดของสงคราม เนื่องจากอาจเป็นเพียงการยุติความเป็นปรปักษ์ในขณะที่พยายามเจรจาเพื่อสันติภาพที่ยั่งยืน

 วันสงบศึก 

วันสงบศึก  จัดตรงกับวันที่ 11 พฤศจิกายน เป็นวันเฉลิมฉลองการสงบศึกที่ลงนามระหว่างฝ่ายสัมพันธมิตรกับเยอรมนีที่ป่ากงเปียญ ประเทศฝรั่งเศสเวลา 5:45 นาฬิกา ในการยุติความเป็นปรปักษ์บนแนวรบด้านตะวันตก ซึ่งมีผลใช้บังคับเมื่อ "ชั่วโมงที่สิบเอ็ด ของวันที่สิบเอ็ด ของเดือนที่สิบเอ็ด" ของ ค.ศ. 1918 แต่รายงานจากโทมัส อาร์. โกเวนล็อก เจ้าหน้าที่ข่าวกรองหน่วยแรกของสหรัฐ บันทึกว่ายังคงมีการยิงกันจนถึงเวลากลางคืน เดิมที วันสงบศึกสิ้นสุดลงในเวลา 36 วัน และมีการขยายเวลาเรื่อย ๆ ท้ายที่สุดมีการลงนามสนธิสัญญาแวร์ซาย สนธิสัญญาสันติภาพอย่างเป็นทางการในปีถัดมา

 ประวัติศาสตร์ยุคใหม่ตอนต้น 
 การสงบศึกโคเปนเฮเกน - ในปี ค.ศ. 1537 เพื่อยุติสงครามเดนมาร์ก
 การสงบศึกสทูห์มส์ดอร์ฟ - ในปี ค.ศ. 1635 ระหว่าง เครือจักรภพโปแลนด์–ลิทัวเนีย กับ สวีเดน
 สัญญาสันติภาพเว็สท์ฟาเลิน - ในปี ค.ศ. 1648 เพื่อยุติ สงครามสามสิบปี และ สงครามแปดสิบปี

 คริสต์ศตวรรษที่ 19 
 การสงบศึกซนาร์ม - ระหว่างจักรวรรดิออสเตรียกับจักรวรรดิฝรั่งเศสที่หนึ่ง ค.ศ. 1809
 การสงบศึกมัลเมอ - ระหว่างเดนมาร์กกับปรัสเซีย ค.ศ. 1848 เพื่อยุติสงครามชเลสวิชครั้งที่หนึ่ง
 การสงบศึกแวร์ซาย - ระหว่างฝรั่งเศสกับปรัสเซีย (ต่อมาเยอรมนี) ค.ศ. 1871 เพื่อยุติสงครามฝรั่งเศส-ปรัสเซีย

 คริสต์ศตวรรษที่ 20 
thumb|การเฉลิมฉลองการสงบศึก เมื่อวันที่ 11 พฤศจิกายน ค.ศ. 1918 โดยชาติของฝ่ายสัมพันธมิตร
thumb|การสงบศึกกัสซีบีเล ระหว่างอิตาลีกับฝ่ายอังกฤษ-อเมริกัน ค.ศ. 1943
thumb|การลงนามในความตกลงการสงบศึกเกาหลี
 สงครามโลกครั้งที่หนึ่ง
 การสงบศึกระหว่างรัสเซียและฝ่ายมหาอำนาจกลาง - ธันวาคม ค.ศ. 1917
 การสงบศึกซาลอนีกา - ระหว่างบัลแกเรียกับฝ่ายสัมพันธมิตร กันยายน ค.ศ. 1918
 การสงบศึกมูโดรส - ระหว่างจักรวรรดิออตโตมันกับฝ่ายสัมพันธมิตร ตุลาคม ค.ศ. 1918
 การสงบศึกวิลล่าจูสติ - เพื่อยุติการต่อสู้ในแนวรบอิตาลีในตอนต้นของเดือนพฤศจิกายน ค.ศ. 1918
 การสงบศึก 11 พฤศจิกายน ค.ศ. 1918 - เพื่อยุติการต่อสู้ในแนวรบตะวันตก
 การสงบศึกเบลเกรด - ระหว่างฮังการีกับฝ่ายสัมพันธมิตร 13 พฤศจิกายน ค.ศ. 1918
 การสงบศึกมูดันยา - ระหว่างตุรกี อิตาลี ฝรั่งเศส กรีซ และสหราชอาณาจักร ค.ศ. 1922
 สงครามโลกครั้งที่สอง
 การสงบศึก 22 มิถุนายน ค.ศ. 1940 - ระหว่างฝรั่งเศสกับเยอรมนี
 การสงบศึกฝรั่งเศส-อิตาลี - ระหว่างฝรั่งเศสกับอิตาลี ในวันที่ 24 มิถุนายน ค.ศ. 1940
 Armistice of Saint Jean d'Acre - ระหว่างกองทัพสหราชอาณาจักรในตะวันออกกลางกับกองทัพฝรั่งเศสเขตวีชีในซีเรีย ค.ศ. 1941
 การสงบศึกกัสซีบีเล - ระหว่างอิตาลีกับฝ่ายสัมพันธมิตร ในวันที่ 3 กันยายน ค.ศ. 1943
 การสงบศึกมอสโก - ลงนามโดยฟินแลนด์กับสหภาพโซเวียต ในวันที่ 19 กันยายน ค.ศ. 1944 เพื่อยุติสงครามต่อเนื่อง
 ความตกลงการสงบศึก ค.ศ. 1949 - ระหว่างอิสราเอลกับเพื่อนบ้านอียิปต์ จอร์แดน เลบานอน และซีเรีย
 ความตกลงการสงบศึกเกาหลี - กรกฎาคม 1953
 ความตกลงเจนีวา - ลงนามโดยฝรั่งเศสกับเหวียตมิญในวันที่ 20 กรกฎาคม ค.ศ. 1954 เพื่อยุติสงครามอินโดจีนครั้งที่หนึ่ง
 การสงบศึกเอวิยอง ในแอลจีเรีย ค.ศ. 1962, เพื่อยุติสงครามแอลจีเรีย
 ความตกลงเดย์ตัน - ลงนามโดยบอสเนีย โครเอเชีย และยูโกสลาเวีย ในวันที่ 21 พฤศจิกายน ค.ศ. 1995 เพื่อยุติสงครามบอสเนีย
# สโมสรกีฬาอัสซัดด์
สโมสรกีฬาอัสซัดด์  เป็นสโมสรกีฬาของประเทศกาตาร์ ตั้งอยู่ที่เขตอัสซัดด์ เมืองโดฮา โดยกีฬาที่โดดเด่นที่สุดของสโมสรคือฟุตบอล แข่งขันในกาตาร์สตาส์ลีก ลีกฟุตบอลระดับสูงสุดในกาตาร์ ในท้องถิ่นเป็นที่รู้จักกันในชื่อเล่น "Al Zaeem" ซึ่งแปลว่า "เดอะบอส" เป็นที่รู้จักในฐานะทีมที่ดีที่สุดในกาตาร์และเป็นทีมเดียวจากกาตาร์ที่คว้าแชมป์เอเอฟซีแชมเปียนส์ลีกในเอเชีย นอกจากฟุตบอลแล้ว สโมสรยังมีทีมกีฬาแฮนด์บอล บาสเก็ตบอล วอลเลย์บอล เทเบิลเทนนิส และกรีฑาอีกด้วย อัสซัดด์เป็นสโมสรกีฬาที่ประสบความสำเร็จมากที่สุดในประเทศ และมีสถิติการแข่งขันฟุตบอลระดับประเทศถึง 57 รายการ

จุดเริ่มต้นของแนวคิดในการก่อตั้งสโมสรมาจากนักเรียนของอัลอัตติยาห์ที่เก่งด้านฟุตบอล แต่ไม่ต้องการเข้าร่วมสโมสรฟุตบอลใด ๆ ที่มีอยู่ หลังจากปรึกษาหารือกับรัฐมนตรีว่าการกระทรวงเยาวชนและกีฬาแล้ว ครอบครัวอัลอัตติยาห์ตัดสินใจสร้างทีมกาตาร์ที่ชื่อว่าอัสซัดด์ อาลี บิน ฮะมัด อัลอัตติยาห์ ก่อตั้งสโมสรเมื่อวันที่ 21 ตุลาคม ค.ศ. 1969 ในเมืองหลวงของกาตาร์ เขาตั้งชื่อสโมสรนี้ว่าอัสซัดด์ เพราะเขาเกิดและเติบโตที่นั่น

ในฤดูกาล 1989 พวกเขาเป็นสโมสรจากอาหรับสโมสรแรกที่คว้าชัยชนะในการแข่งขันฟุตบอลชิงแชมป์สโมสรเอเชีย โดยเอาชนะ Al Rasheed สโมสรจากอิรักด้วยกฎประตูทีมเยือน ยี่สิบสองปีต่อมา พวกเขาคว้าแชมป์เอเชียนแชมเปียนส์ลีก 2011 และได้เข้าไปเล่นในฟุตบอลชิงแชมป์สโมสรโลก 2011 ซึ่งจบอันดับสาม และยังได้เข้าไปเล่นในฟุตบอลชิงแชมป์สโมสรโลก 2019โดยอัตโนมัติในฐานะสโมสรเจ้าภาพ ซึ่งจบอันดับที่หก
# วันรูม
วันรูม เป็นซีรีส์อนิเมะโทรทัศน์ของญี่ปุ่นที่ผลิตโดยสตูดิโอ SMIRAL และภาพเคลื่อนไหวโดย ไต้ฝุ่นกราฟฟิกส์ ฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2560 ฤดูกาลที่ 2 โดยสตูดิโอ ซีโร-จี ออกอากาศตั้งแต่เดือนกรกฎาคมถึงกันยายน พ.ศ. 2561 และฤดูกาลที่ 3 ออกอากาศตั้งแต่เดือนตุลาคมถึงเดือนธันวาคม พ.ศ. 2563

เวอร์ชันตัวละครชายที่ตั้งใจสร้างขึ้นสำหรับผู้ชมหญิงชื่อว่า รูมเมต ออกอากาศตั้งแต่เดือนเมษายนถึงมิถุนายน พ.ศ. 2560

 ตัวละคร 
 วันรูม 

 รูมเมต
# เคาะศ็อบ
เคาะศ็อบ  เป็นเมืองหลวงของเขตผู้ว่าราชการมุซันดัมซึ่งเป็นดินแดนส่วนแยกของประเทศโอมานติดต่อกับสหรัฐอาหรับเอมิเรตส์ เคาะศ็อบตั้งอยู่ที่ปลายคาบสมุทรมุซันดัมใกล้กับช่องแคบฮอร์มุซ เคาะศ็อบได้รับฉายาว่าเป็น "นอร์เวย์แห่งอาระเบีย" เนื่องจากมีชายฝั่งลึกเว้าที่คล้ายกับฟยอร์ด

ตัวเมืองเคาะศ็อบถูกล้อมรอบโดยรุอูซุลญิบาลซึ่งเป็นส่วนหนึ่งของเทือกเขาหัจญัรตะวันตก ประชากรส่วนใหญ่เป็นชาวโอมานจากแผ่นดินใหญ่ และมักจะมีนักท่องเที่ยวจากสหรัฐอาหรับเอมิเรตส์เนื่องจากสามารถเดินทางเข้าถึงได้ทางถนน นอกจากนี้ยังมีแพขนานยนต์ให้บริการโดยรัฐบาลโอมานด้วย

 ประวัติศาสตร์ 
alt=|thumb|left|280x280px|พื้นที่อาณานิคมของจักรวรรดิโปรตุเกสในอ่าวเปอร์เซียระหว่างศตวรรษที่ 16 และ 17 (สีม่วง) แสดงเมืองหลัก เมืองท่า และเส้นทางเดินทาง
จักรวรรดิโปรตุเกสสร้างเมืองเคาะศ็อบในช่วงต้นศตวรรษที่ 17 ซึ่งเป็นช่วงที่อิทธิพลของโปรตุเกสในบริเวณอ่าวเปอร์เซียเจริญถึงขีดสุด อ่าวธรรมชาติป้องกันภัยจากคลื่นลมได้ดี เมืองนี้สร้างขึ้นเพื่อใช้เป็นแหล่งจ่ายน้ำและอินทผลัมสำหรับเป็นเสบียงให้เรือของโปรตุเกสที่เดินทางผ่านช่องแคบฮอร์มุซ ในปัจจุบันเคาะศ็อบมีเขื่อนขนาดใหญ่สามเขื่อนเพื่อป้องกันน้ำท่วม

 เศรษฐกิจ 
thumb|left|ปราสาทเคาะศ็อบ
แต่เดิมเคาะศ็อบไม่สามารถเข้าถึงได้ทางถนน จนกระทั่งมีการก่อสร้างถนนเชื่อมไปยังสหรัฐอาหรับเอมิเรตส์ ซึ่งทำให้ชาวเอมิเรตส์เดินทางมาท่องเที่ยวในเคาะศ็อบเป็นจำนวนมาก ถนนสายเดียวกันนี้ยังเชื่อมต่อกับหมู่บ้าน Tawi ซึ่งมีภาพวาดก่อนประวัติศาสตร์รูปเรือ สัตว์ และนักรบบนหน้าผาหินด้วย เคาะศ็อบยังมีย่านการค้าสมัยใหม่มากมาย ซึ่งนำเข้าสินค้าจากประเทศอิหร่านและจำหน่ายเครื่องปั้นดินเผาท้องถิ่น และยังมีโรงแรมสำคัญหลายแห่ง

เคาะศ็อบยังเป็นแหล่งการค้าของเถื่อนที่สำคัญเนื่องจากตั้งอยู่ใกล้กับชายฝั่งประเทศอิหร่านที่อยู่ฝั่งตรงข้ามของช่องแคบฮอร์มุซ อิหร่านส่งแกะและแพะเข้ามาทางท่าเรือเคาะศ็อบก่อนจะนำขึ้นรถบรรทุกส่งไปยังสหรัฐอาหรับเอมิเรตส์และซาอุดีอาระเบีย และในเที่ยวกลับรถบรรทุกดังกล่าวจะนำสินค้าอิเล็กทรอนิกส์และบุหรี่จากสหรัฐกลับมาขึ้นเรือเดินทางกลับไปยังอิหร่าน เรือสินค้าจะมาถึงท่าเรือเคาะศ็อบหลังดวงอาทิตย์ขึ้นและออกจากท่าเรือก่อนดวงอาทิตย์ตกตามกฎหมายของโอมาน อย่างไรก็ตาม เนื่องจากการค้าขายดังกล่าวผิดกฎหมายอิหร่าน ทำให้คนขับเรือข้ามช่องแคบต้องระวังหน่วยยามฝั่งของอิหร่าน เรือขนสินค้าข้ามช่องแคบยังมีความเสี่ยงอีกเนื่องจากเรือเหล่านี้บรรทุกสินค้าจนเพียบและต้องหลบหลีกเรือบรรทุกน้ำมันและเรือสินค้าลำอื่น ๆ ที่เดินทางผ่านช่องแคบฮอร์มุซด้วย การที่สหรัฐใช้นโยบายคว่ำบาตรกับอิหร่านทำให้การลักลอบขนส่งสินค้าผ่านทางเคาะศ็อบมีปริมาณสูงขึ้น

 ภูมิอากาศ 
ตามหลักการแบ่งเขตภูมิอากาศแบบเคิพเพิน เคาะศ็อบจัดอยู่ในเขตภูมิอากาศแบบทะเลทรายเขตร้อน (BWh) ซึ่งฤดูร้อนจะอากาศร้อนและชื้นในขณะที่ฤดูหนาวจะมีอากาศเย็น มีฝนตกน้อยและมักตกระหว่างเดือนธันวาคมและเดือนมีนาคม

เมื่อวันที่ 27 มิถุนายน ค.ศ. 2011 สถิติอุณหภูมิกลางวันที่สูงที่สุดเท่าที่วัดได้ถูกบันทึกที่ท่าอากาศยานเคาะศ็อบ โดยวัดได้ 41.2 °C ก่อนที่หุบเขามรณะในรัฐแคลิฟอร์เนีย สหรัฐจะทำลายสถิติเมื่อวันที่ 12 กรกฎาคม ค.ศ. 2012 (วัดได้ 41.7 °C) ต่อมาเมื่อวันที่ 17 มิถุนายน ค.ศ. 2017 สถิติอุณหภูมิกลางคืนที่สูงที่สุดถูกบันทึกที่เคาะศ็อบโดยวัดได้ 44.2 °C
# โปเกมอน สแครมเบิล SP
โปเกมอน รัมเบิลรัช  เป็นวิดีโอเกมแนวแอ็กชันที่พัฒนาโดยบริษัทแอมเบรลลา จำหน่ายโดยบริษัท โปเกมอน จำกัด เดิมทีช่วงทดสอบเกมเบต้าในแอนดรอยด์ตั้งแต่ปี พ.ศ. 2560 ในประเทศญี่ปุ่นมีชื่อเกมว่า โปเกแลนด์  ออกจำหน่ายสำหรับแอนดรอยด์ในออสตราเลเซียในวันที่ 15 พฤษภาคม พ.ศ. 2562 และทั่วโลกในวันที่ 22 พฤษภาคม พ.ศ. 2562 ต่อมาสำหรับจำหน่ายไอโอเอสทั่วโลกในวันที่ 23 กรกฎาคม พ.ศ. 2562 เป็นซีรีส์ที่ 5 ของเกมโปเกมอน รัมเบิลและเป็นเกมสุดท้ายเป็นของค่ายเกมพัฒนาโดยแอมเบรลลาถูกซื้อกิจการโดยครีเชอส์ตั้งแต่ในวันที่ 16 ตุลาคม พ.ศ. 2563 ในวันที่ 15 เมษายน พ.ศ. 2563 มีการประกาศว่าเกมโปเกมอน รัมเบิลรัชจะปิดตัวลงทั่วโลกในวันที่ 22 กรกฎาคม พ.ศ. 2563Pokémon Rumble Rush ประกาศปิดให้บริการในวันที่ 22 ก.ค. นี้
# อำเภอกลัง
กลัง  เป็นอำเภอในรัฐเซอลาโงร์ ประเทศมาเลเซีย ตั้งอยู่ทางตะวันตกของรัฐเซอลาโงร์ ทางเหนือติดกับอำเภอกัวลาเซอลาโงร์ ทางตะวันออกติดกับเปอตาลิง ทางใต้ติดกับกัวลาลางัต และทางตะวันตกติดกับช่องแคบมะละกา อำเภอนี้แบ่งออกเป็น 2 ตำบลล คือ กลังและกาปาร์ที่กินพื้นที่รวม 626.78 ตารางกิโลเมตร และมีพื้นที่ชายฝั่ง 53.75 กิโลเมตร

เขตบริหาร
thumb|left|250px
อำเภอกลังแบ่งออกเป็น 2 ตำบล คือ กาปาร์และกลัง ตำบลกาปาร์คือพื้นที่ตอนเหนือของแม่น้ำกลัง (ชื่อกาปาร์ก็เป็นชื่อเมืองด้วย) ส่วนตำบลกลังอยู่ทางตอนใต้ของแม่น้ำ นครกลังกินพื้นที่ทั้งตอนเหนือและตอนใต้ของแม่น้ำ

กาปาร์ (กลังอูตารา; Klang Utara)

KU 1 - ใจกลางนคร, บันดาร์บารูกลัง
KU 2 - บันดาร์บูกิตราจาตะวันออก
KU 3 - บาตูเบอละฮ์ 
KU 4 - รันเตาปันจัง 
KU 5 - บันดาร์บูกิตราจาตะวันตก / อามันเปอร์ดานา
KU 6 - ตามันกลังอูตารา
KU 7 - ซูไงกาปาร์อินดะฮ์
KU 8 - เมอรูใต้
KU 9 - ตามันเปอรินดุซตรียันเมอรู

KU 10 - เมอรูเหนือ
KU 11 - กัมปุงบูกิตกาปาร์
KU 12 - อาจบ
KU 13 - กาปาร์
KU 14 - ซูไงเซอร์ดัง
KU 15 - เปอเรอปัต
KU 16 - เซอเมินตรา
KU 17 - บันดาร์ซุลตันซูไลมัน
KU 18 - นอร์ธพอร์ต

กลัง (กลังเซอลาตัน; Klang Selatan)

KS 1 – เตอลุกปูไล
KS 2 - ตามันซรีอันดาลัซ
KS 3 - ซูไงอูดัง
KS 4 - พอร์ตกลัง 
KS 5 - ปันดามารัน
KS 6 - บันดาร์บูกิตติงกี
KS 7 - ตามันเซินโ๖ซา

KS 8 - โจฮัมเซอเตีย
KS 9 - บันดาร์พาร์กแลนส์ 
KS 10 - เตอลุกกง
KS 11 - บันดาร์อาร์มาดาปูตรา
KS 12 - เวสต์พอร์ต / เขตปลอดอากรพอร์ตกลัง
KS 13 - กัมปุงซูไงปีนัง (เกาะอินดะฮ์)
Selat Klang - เกาะเกอตัม

ประวัติ
ก่อน ค.ศ. 1974 อำเภอกลังเคยรวมตำบลบูกิตราจากับดามันซารา ซึ่งปัจจุบันอยูในชะฮ์อาลัม ซูบังจายา บันดาร์ซันเวย์ และเกอลานาจายา ใน ค.ศ. 1974 หลังจัดตั้งกัวลาลัมเปอร์เป็นดินแดนสหพันธ์ ตำบลดามันซารากับบูกิตจายาจึงผนวกเข้ากับเปอตาลิงจายา ปูจง และซูไงบูโละฮ์เพื่อสร้างอำเภอเปอตาลิง

ประชากร
ใน ค.ศ. 1980 สำมะโนนี้รวมกลุ่มชาติพันธุ์ 3 กลุ่มหลักในอำเภอกลัง ได้แก่ มลายู 105,195 คน, จีน 119,186 คน และอินเดีย 54,159 คน
จำนวนข้างล่างนี้คือจำนวนประชากรในสำมะโน ค.ศ. 2010 ของอำเภอนี้ ซึ่งรวมนครกลัง พอร์ตกลัง และส่วนหนึ่งของชะฮ์อาลัม
# เฮ็นไตงานะ
ในระบบอักษรญี่ปุ่น เฮ็นไตงานะ  เป็นอักษรรูปแบบหนึ่งของอักษรฮิรางานะ異体字とは(コトバンク)

 เฮ็นไตงานะมาตรฐาน 
ก่อนการเสนอที่นำไปสู่การรวม เฮ็นไตงานะ ในยูนิโคด 10.0 ทางโมจิกิบัน (ฝ่ายหนึ่งของ Japanese Information-technology Promotion Agency (IPA)) ได้ทำรูปแบบรายการมาตรฐานไว้แล้ว 
aiueo ∅kstnhmyrwIannacone, Jake (2020). "Reply to The Origin of Hiragana /wu/ 平仮名のわ行うの字源に対する新たな発見"n'
ในการดูอักษรเฮ็นไตงานะ จะต้องโหลดแบบอักษรพิเศษที่สนับสนุนอักษรเฮ็นไตงานะ เช่น

 BabelStone Han
 IPA MJ Mincho Version 5.01 and later
 Hanazono Mincho 
 Hanazono Mincho AFDKO
 UniHentaiKana
ตัวอย่างรูปอักขระ wu (𛄟) ในอักษรฮิรางานะต้องใช้แบบอักษรพิเศษอย่าง

 Uraniwa Mincho X

ภาพ
นี่คือตัวอย่างอักษรเฮ็นไตงานะบางส่วนที่มีรูปเขียนจากอักษรคันจิตัวเดียวกันที่เทียบกับฮิรางานะมาตรฐาน แต่ย่อต่างวิธี ส่วนอีกกลุ่มสืบมาจากอักษรคันจิที่ไม่มีความเกี่ยวข้อง แต่แทนเสียงเดียวกัน

ดูเพิ่ม
 ฟูริงานะ
 โรมาจิ

หมายเหตุ
# วัดไทรย์นิโคธาราม
วัดไทรย์นิโคธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจรเข้ร้อง อำเภอไชโย จังหวัดอ่างทอง มีแม่น้ำเจ้าพระยาไหลผ่านทางด้านทิศตะวันตก มีเนื้อที่ 32 ไร 3 งาน 4 ตารางวา

ตามประวัติของวัดกล่าวว่าสร้างขึ้นเมื่อ พ.ศ. 1950 แต่สภาพในปัจจุบันก็ไม่ปรากฏร่องรอยของโบราณวัตถุสถานใด ๆ ที่มีอายุสืบไปถึงปีสร้างได้ ชาวบ้านในละแวกนั้นเรียกชื่อวัดว่า วัดไทร ได้รับพระราชทานวิสุงคามสีมาเมื่อ พ.ศ. 2345 

สิ่งก่อสร้างเก่าแก่ คือ หอระฆังซึ่งตั้งอยู่ติดกับศาลาการเปรียญ ฐานก่ออิฐถือปูนก่อท้องสำเภาเป็นรูปสี่เหลี่ยมย่อมุมไม้ยี่สิบ กว้างด้านละ 7.50 เมตร ฐานยกสูงขึ้นไปมาก ตัวหอระฆังก่ออิฐถือปูนเช่นกันคงจะทำเป็นทรงมณฑปมียอด แต่เครื่องยอดชำรุดหักหายไปหมดสิ้นแล้ว คงเหลือแต่อาคารสี่เหลี่ยมย่อมุม มีซุ้มยื่นออกมาเล็กน้อยทั้งสี่ทิศ และมีบันไดใหญ่ที่มีพนักบันไดก่ออิฐถือปูนทอดจากพื้นล่างสู่หอระฆังเบื้องบนได้ หอระฆังอยู่ในสภาพชำรุดทรุดโทรมซึ่งปกคลุมด้วยวัชพืชต่าง ๆ

อาคารเสนาสนะต่าง ๆ ประกอบด้วยอุโบสถ สร้างใหม่เมื่อ พ.ศ. 2500 เป็นโครงสร้างคอนกรีตเสริมเหล็ก ขนาดกว้าง 9 เมตร ยาว 24 เมตร ศาลาการเปรียญสร้างด้วยคอนกรีตและไม้ เมื่อ พ.ศ. 2505 ขนาดกว้าง 14 เมตร ยาว 24 เมตร หอสวดมนต์ และกุฏิสงฆ์ 9 หลังกรมศิลปากร. "วัดไทรย์นิโครธาราม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 28 พฤศจิกายน 2565. เข้าถึงจาก http://gis.finearts.go.th/fineart/
# วัดเทวารุทธาราม
วัดเทวารุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขื่อน อำเภอคลองเขื่อน จังหวัดฉะเชิงเทรา ด้านทิศเหนือของวัดเทวารุทธารามติดกับโรงเรียนโสภณประชาเทวารักษ์ มีพระอธิการชูชาติ มหาปญโญ ดำรงตำแหน่งเจ้าอาวาส

วัดเทวารุทธารามตั้งวัดเมื่อวันที่ 4 พฤษภาคม พ.ศ. 2513 โดยเริ่มสร้างตั้งแต่ พ.ศ. 2512 โดยมีนายจำรัส และนางแม้น เทวารุทธ ได้ถวายที่ดินเพื่อตั้งวัด จำนวน 20 ไร่ 1 งาน 70 ตารางวา ภายหลังจึงได้ตั้งชื่อวัดเป็น "วัดเทวารุทธาราม" เพื่อเป็นเกียรติแก่ผู้ถวายที่ดินวัด ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2521 

วัดเทวารุทธารามมีเกจิอาจารย์คือ หลวงพ่อสง่า ท่านเป็นพระสายปฏิบัติ และเป็นลูกศิษย์ของพระอาจารย์พ้อน เป็นผู้เชี่ยวชาญด้านการทำน้ำมนต์ ซึ่งน้ำมนต์ของท่านสามารถรักษาพิษงู และท่านมีคาถาเพื่อการรักษาแผล ทำให้แผลสมานเร็วขึ้น รวมถึงยังเป็นผู้เชี่ยวชาญด้านการผูกดวง โหราศาสตร์ ซึ่งท่านได้ศึกษามาจากพันอากาศเอก บุญช่วย บุญหิรัญ
# ฮาวทูเบสิก
ฮาวทูเบสิก  เป็นช่องยูทูบคอเมดีสัญชาติออสเตรเลียที่มีผู้ติดตามมากกว่า 17 ล้านคน ผู้สร้างวิดีโอไม่พูดหรือแสดงใบหน้าของเขา และยังคงไม่เปิดเผยตนเอง โดยหลักช่องนี้นำเสนอ visual gag แบบแปลกประหลาดและทำลายล้าง ซึ่งแอบไว้ในรูปแบบวิดีโอวิธีทำ ช่องนี้ได้รับความนิยมครั้งแรกใน ค.ศ. 2013

 ฮาวทูเบสิกเป็นช่องยูทูบสัญชาติออสเตรเลียที่มีผู้ติดตามมากเป็นอันดับ 5 ของประเทศ  มีการประมาณมูลค่าสินทรัพย์สุทธิของช่องที่ 2 ล้านดอลลาร์สหรัฐ

ช่องนี้เคยถูกระงับสองครั้ง ครั้งหนึ่งใน ค.ศ. 2014 และอีกครั้งในช่วงปลาย ค.ศ. 2015 จากข้อสันนิษฐานว่าเป็นการละเมิดนโยบายเกี่ยวกับเนื้อหาที่ทำให้เข้าใจผิดของยูทูบ แต่ละครั้งช่องนี้ก็ได้รับการฟื้นฟูและยกเลิกการระงับ

วัฒนธรรมร่วมสมัย
ในเดือนมิถุนายน ค.ศ. 2013 ผู้ที่อยู่เบื้องหลังช่องฮาวทูเบสิกได้ออกมาสัมภาษณ์ในรายการข่าวไนน์นิวส์เพิร์ทเวลา 18:00 น. ของออสเตรเลีย ออกอากาศบน STW ทางสถานีรักษาตัวตนของเขาไว้ตามคำขอ
# เอนโซ เฟร์นันเดซ (แก้ความกำกวม)
เอนโซ เฟร์นันเดซ เป็นชื่อของนักฟุตบอล 2 คน:

 เอนโซ เฟร์นันเดซ (นักฟุตบอลเกิด พ.ศ. 2538), กองกลางชาวฝรั่งเศส
 เอนโซ เฟร์นันเดซ (นักฟุตบอลเกิด พ.ศ. 2544), กองกลางชาวอาร์เจนตินา